કોલેજના વિદ્યાર્થીઓએ સફાઈ અભિયાન સાથે શેરી નાટકો થકી જનજાગૃતિ લાવવાનો પ્રયાસ પણ કર્યો હતો. વિદ્યાર્થીનીઓ દ્વારા પણ ગામની મહિલાઓની મુલાકાત લઈ જરૂરી માર્ગદર્શન પૂરૂ પાડવામાં આવ્યું.લોકોને સ્વાવલંબી બનાવવા માટે પણ સમજાવવામાં આવ્યું.રાત્રે સમગ્ર ટીમ દ્વારા ભવ્ય સાંસ્કૃતિક કાર્યક્રમ કરવામાં આવ્યો. શિબિરના સમાપન કાર્યક્રમમાં દહેગામ ઍજ્યુકેશન સૉસાયટીના મંત્રી અંબાલાલભાઈ પટેલ, કૉલેજના પ્રિન્સિપાલ હિતેશભાઈ ભટ્ટ તથા અન્ય પ્રોફેસરો ઉપસ્થિત રહ્યા હતા. શિબિરના સુંદર આયોજન બદલ અહમદપુર ગ્રામ પંચાયતના સરપંચ સીતાબેન ઠાકોર તથા પંચાયત સદસ્યો અને અહમદપુર પ્રાથમિક શાળાના આચાર્યહસમુખભાઈ પટેલ તથા સ્ટાફ દ્વારા સંયુક્ત રીતે ઉપસ્થિત સર્વેનું સન્માન કરી આભાર વ્યક્ત કરવામાં આવ્યો હતો.આ પ્રસંગે દહેગામ ઍજ્યુકેશન સોસાયટીના મંત્રી અંબાલાલભાઈ પટેલે શાળાનું સુંદર વાતાવરણ જોઈ ૧૧ હજાર રૂપિયાનું દાન શાળાને આપવાની જાહેરાત કરી હતી.